Eneli Kindsiko

Eneli Kindsiko (sündinud 14. septembril 1986) on eesti majandusteadlane ja Tartu Ülikooli kvalitatiivuuringute kaasprofessor.

Haridustee 
 
Kindsiko on lõpetanud 2008. aastal Tartu Ülikooli filosoofiateaduskonna filosoofia eriala bakalaureuseõppe, 2010. aastal magistriõppe.  2013. aastal lõpetas ta Tartu Ülikooli majandusteaduskonnas magistriõppe ning 2014. aastal sealsamas doktoriõppe.

Töökäik 
 
Kindsiko töötas aastatel 2008–2010 Uppsala Maja (Tartus) juhiabina ning 2010–2011 Tartu Ülikooli ettevõttemajanduse instituudi referendina. 2014. aastast on ta töötanud Tartu Ülikooli majandusteaduskonnas lektori ja teadurina, alates 2019. aastast on ta kvalitatiivuuringute kaasprofessor. Külalisõppejõuna on ta pidanud loenguid Portugalis (Coimbra Ülikool), Montenegros (Donja Gorica Ülikool), Slovakkias (Bratislava Ülikool), Venemaal (Pihkva Ülikool).

Teadustöö
Tema peamisteks uurimisvaldkondadeks on olnud organisatsiooniteadus, akadeemilise tööturu alased uuringud ja kvalitatiivsed juhtimisuuringud.

Tunnustus  
 2013 – Eesti Teaduste Akadeemia üliõpilaste parimate teadustööde auhind 
 2020 – Sirbi laureaat (2019. aasta teaduse rahastamise ja kõrghariduse korralduse teemaliste kirjutiste eest)
 2020 – Tartu ülikooli socialia valdkonna tunnustus teaduse populariseerimise eest

Populaarsusauhind
 2017 – Tartu Ülikooli majandusteaduskonna lemmikõppejõud (bakalaureuseastmes)

Viited

Välislingid 
 Eneli Kindsiko Google Scholaris
 Eneli Kindsiko ResearchGate'is

Eesti majandusteadlased
Tartu Ülikooli õppejõud
Sündinud 1986